DOCUMENTAȚIE PROGRAMARE WEB LABORATOR 1

* HTML 4.01

Background-ul paginii web a fost adăugat cu ajutorul atributului bgcolor în tag-ul body.

Link-urile din pagină au fost inserate cu ajutorul tag-ului a și a atributului său href. La link-ul cu textul “Vino să ne cunoaștem ☺“ a fost folosit atributul target cu valoarea \_blank care deschide conținutul paginii web accesate într-o filă nouă. Tot la acest link s-a setat și un titlu cu atributul title, care poate fi vizualizat atunci când mouse-ul se află deasupra link-ului.În cazul nostru, când mouse-ul va fi pe textul “Vino să ne cunoaștem ☺“ va apărea și adresa ceainăriei.

Tag-urile h1,h2,h3,h4,h5,h6 au fost folosite pentru a scrie titluri de importanță diferită.

* h1 : titlu paginii Web : La ceainărie, Mon Cher
* h2 : textul anunțului pentru angajare care a fost scris și bold cu tag-ul b
* h3 : NOUTATE!, Detalii livrare
* h4 : descrierea noutății, Adresa ta
* h5 : Cine suntem?
* h6 : detaliile despre ceainărie (locație, telefon, program)

Tag-ul p a fost folosit pentru a afișa paragrafe, de exemplu : Alege ce vrei să comanzi…

Tag-ul strong a fost folosit pentru afișarea unui text mai important : Atenție!!!....

Tag-ul img împreună cu atributele sale src și alt au fost utilizate pentru a insera imagini. Src este folosit pentru a specifica locația imaginii de unde trebuie încărcată în pagina Web, iar alt pentru a afișa un text în cazul în care au apărut erori la încărcarea imaginii. În acest caz se va afișa textul Ne pare rău, dar nu s-a putut încărca imaginea ☹. De asemenea tot aici am folosit atributele hight și width pentru a seta înălțimea, respectiv lățimea imaginilor.

Toată partea de sus a paginii html până la secțiunea meniului este cuprinsă într-un tag div, care are rolul unui container ce se întinde pe toată lățimea paginii și apoi în interiorul div-ului informațiile sunt cuprinse într-un tag center pentru a putea fi afișate pe mijloc.

Pentru afișarea meniului de ceaiuri s-au folosit liste. Lista principală este una ordonată realizată cu ajutorul tag-ului ol. Fiecare element al listei este descris cu tag-ul li, iar în acest caz fiecare element al listei principale conține o altă listă neordonată(ingrediente,timp de preparare,preț) care la rândul conține altă listă neordonată(enumerarea ingredientelor), liste descrise cu tag-ul ul, respectiv li pentru elemente. La o listă ordonată poate fi prezent și atributul start care specifică valoarea de la care să fie numerotate elementele. Implicit este primul element din fiecare tip de numerotare, dar poate fi modificat. În cadrul meniului de ceaiuri am inserat un paragraf. Pentru ca numerotarea să continue corect în afișare următoarea listă ordonată va avea setat atributul start=”4” în loc să înceapă implicit de la 1.

Tag-ul br a fost folosit în diverse locuri din pagină pentru aspect, el având scopul inserării caracterului „\n”.

Formularul de angajare a fost realizat cu ajutorul tag-ului form, care conține tag-ul fieldset și care la rândul lui conține tag-ul legend care are scopul afișării unui titlu al formularului scris în interiorul marginii de sus a chenarului ce înconjoară formularul.

Caseta text corespunzătoare numărului de contract are setat atributul readonly cu scopul de a nu lăsa utilizatorul să completeze o altă valoare în locul celei implicite.

Tabelul din interiorul formularului este descris cu tag-ul table, iar fiecare linie din el cu tag-ul tr. Tot în cadrul tabelului pentru realizarea fiecărei celule s-a folosit tag-ul td, iar pentru realizarea tabelelor imbricate tag-ul th cu atributele colspan și rowspan. Bordura tabelului (bordurile liniilor,celulelor și ale tabelelor imbricate) a fost realizată cu tag-ul border.

Tag-ul input s-a folosit pentru descrierea fiecărei casete text împreună cu atributul value având rolul de a afișa o valoare implicită în caseta text. La caseta text corespunzătoare CNP-ului s-a folosit și a atributul maxlength pentru a nu lăsa utilizatorul să introducă mai mult de 13 caractere. De asemenea în anumite cazuri s-a modificat dimensiunea casetei text (de exemplu câmpul pentru introducerea zilei din data nașterii) cu atributul size al tag-ului input.

Fiecare tag input de asemenea conține atributul type care descrie tipul. El poate fi text, number,checkbox,date,radio,etc. Toate au rolul de a colecta date de la utilizator.

Atributul checked a fost folosit la input-ul de tip radio pentru a specifica care dintre butoane de tip radio să fie marcat implicit. Tot aici prin adăugarea atributului name cu aceeași valoare la butoane din același set marcăm faptul că doar unul poate fi marcat la un moment dat.

Atributul valign a fost folosit pentru alinierea pe verticală în cadrul coloanelor. De exemplu la tag-urile th corespunzătoare secțiunii Domiciuliu(este afișat în partea de sus) sau Contact(este afișat jos).

Tag-ul select a fost folosit la descrierea listelor de titluri de ceaiuri care pot fi alese pentru comandă și la alegerea județului în cadrul formularului. Fiecare valoare a listei derulante a fost descrisă cu ajutorul tag-ului option.Atributul selected a fost folosit pentru a marca anumite valori care să apară ca selectat implicit la pornirea paginii. În cazul listei de ceaiuri am folosit și atributul multiple pentru a oferi posibilitatea selectării mai multor valori simultan. Lista de ceaiuri este conținută într-un tag span, care este un tag in-line la fel ca și div, dar nu ocupă toată lățimea paginii ci doar cât este nevoie.

Pentru descrierea casetei de Menţiuni a fost folosit un tag textarea cu atributele rows şi cols pentru a descrie pe câte linii şi câte coloane să se întindă caseta.

Atributul disabled a fost folosit în cadrul input-ului de tip checkbox Nu am din secţiunea Experienţă anterioară a formularului, pentru a nu putea fi bifată această opţiune (poate nu s-ar dori angajarea unor persoane fără experienţă).

Atributul align este folosit pentru alinierea în interiorul unui div. Butonul de salvează al formularului este încorporat într-un div cu align=”right”.

* HTML 5

Singura adăugare este la tag-urile input folosite pentru a preciza data nașterii din cadrul formularului de angajare. Din text le-am făcut number pentru a putea utiliza atributele max și step. Max precizează valoarea maximă care se poate introduce (capătul superior al intervalului), iar step pasul cu care ne deplasăm în interval. Step a fost specificat cu valoarea 2 la câmpul anului, iar max ca fiind 12 la câmpul lunii, respectiv 31 la câmpul zilei.

S-au eliminat toate tag-urile și atributele folosite în HTML 4.01 care nu mai sunt valabile în HTML 5(în general cele de stil pentru că se foloselte CSS în schimb).